യുവാവിനെ ആക്രമിച്ച സംഭവത്തില് ഒരാള് പിടിയില് കൊല്ലം: മാരകായുധങ്ങളുമായി നാട്ടുകാരെ വിറപ്പിച്ച് യുവാവിനെ ദേഹോപദ്രവം ഏല്പ്പിച്ച കേസില് ഒരാള് അറസ്റ്റില്. മൂതാക്കര ഫിഷര്മെന് കോളനിയില് ഡാര്വിന് മകന് ദിനുവിനെയും കൂട്ടുകാരെയും ദേഹോപദ്രവം ഏല്പ്പിച്ച കേസിലാണ് പ്രതിയെ പള്ളിത്തോട്ടം പൊലീസ് പിടികൂടിയത്. പള്ളിത്തോട്ടം മൂതാക്കര റേഡിയോ ജംഗ്ഷനില് ഇക്കഴിഞ്ഞ 25ന് രാത്രി പത്ത് മണിയോടെ മാരകായുധങ്ങളുമായെത്തി നാട്ടുകാരെ ഭീഷണിപ്പെടുത്തിയ കേസിലാണ് പള്ളിത്തോട്ടം ക്യു.എസ്.എസ് കോളനി ടി.ആര് ഭവനില് നിന്ന് കൊട്ടാരം നഗര് 99 ല് റോജിന് 21 പിടിയിലായത്. സംഭവത്തിന് ശേഷം ഒളിവില് പോയ റോജിനെ കുണ്ടറ പടപ്പക്കരയില് നിന്നുമാണ് പള്ളിത്തോട്ടം പൊലീസ് അറസ്റ്റ് ചെയ്തത്.